ระเบียบคณะกรรมการอัยการระเบียบคณะกรรมการอัยการว่าด้วยหลักเกณฑ์และวิธีการประเมินสมรรถภาพข้าราชการอัยการในปีงบประมาณซึ่งจะมีอายุครบหกสิบห้าปีพ.ศ. ๒๕๖๐ โดยที่การประเมินสมรรถภาพในการปฏิบัติหน้าที่ของข้าราชการอัยการในปีงบประมาณซึ่งจะมีอายุครบหกสิบห้าปีเป็นมาตรการสำคัญในการตรวจสอบและดูแลให้ข้าราชการอัยการดังกล่าวอยู่ในสถานะที่สามารถปฏิบัติหน้าที่ได้อย่างมีประสิทธิภาพเพื่อเป็นหลักประกันว่าข้าราชการอัยการผู้นั้นสามารถปฏิบัติหน้าที่ได้โดยสมบูรณ์ไม่แตกต่างจากข้าราชการอัยการทั่วไปทั้งนี้ในการประเมินจึงต้องมีการทดสอบสมรรถภาพทั้งทางร่างกายและจิตใจและพิจารณาผลการประเมินการปฏิบัติราชการประจำปีด้วยจึงเป็นการสมควรให้มีระเบียบว่าด้วยหลักเกณฑ์และวิธีการประเมินสมรรถภาพข้าราชการอัยการในปีงบประมาณซึ่งจะมีอายุครบหกสิบห้าปีอาศัยอำนาจตามความในมาตรา๓๙/๑ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่ ๒) พ.ศ. ๒๕๖๐คณะกรรมการอัยการ จึงออกระเบียบ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการอัยการว่าด้วยหลักเกณฑ์และวิธีการประเมินสมรรถภาพข้าราชการอัยการในปีงบประมาณซึ่งจะมีอายุครบหกสิบห้าปีพ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบคณะกรรมการอัยการว่าด้วยคุณสมบัติและเงื่อนไขการขอดำรงตำแหน่งอัยการอาวุโสพ.ศ. ๒๕๕๔ข้อ๔ ในระเบียบนี้ ข้าราชการอัยการ หมายความว่า ข้าราชการอัยการซึ่งจะมีอายุครบหกสิบห้าปีตามปีงบประมาณข้อ๕ การประเมินสมรรถภาพในการปฏิบัติหน้าที่ของข้าราชการอัยการให้ประเมินจากการทดสอบสมรรถภาพทางร่างกายและจิตใจโดยคณะกรรมการแพทย์ให้คณะกรรมการแพทย์ที่ก.อ. กำหนดตามมาตรา ๔๙ ก. (๖) แห่งพระราชบัญญัติระเบียบข้าราชการฝ่ายอัยการ พ.ศ.๒๕๕๓ เป็นผู้ทดสอบสมรรถภาพทางร่างกายและจิตใจตามระเบียบนี้การประเมินตามวรรคหนึ่งให้คำนึงถึงผลการประเมินการปฏิบัติราชการประจำปีประกอบด้วยข้อ๖ ให้คณะกรรมการแพทย์ทดสอบสมรรถภาพทางร่างกายและจิตใจตามเกณฑ์ทางการแพทย์ที่จะใช้ในการทดสอบซึ่งอย่างน้อยต้องประกอบด้วยวิธีการที่จะใช้ในการทดสอบและลักษณะทางระบบจิตประสาทที่จะตรวจและประเมินความเหมาะสมดังนี้(๑)ตรวจพิเคราะห์ทางกายจากแพทย์(๒)ตรวจพิเคราะห์ทางจิตจากจิตแพทย์(๓)ตรวจทางห้องปฏิบัติการ ประกอบด้วย การตรวจปัสสาวะ ตรวจเลือดและเอกซเรย์เพื่อตรวจโรคทั่วไป และโรคตามที่ระบุไว้ในประกาศ ก.อ. ตามมาตรา ๔๙ ข.(๖) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ข้อ๗ ให้สำนักงานคณะกรรมการอัยการเสนอรายชื่อข้าราชการอัยการดังต่อไปนี้ ต่ออัยการสูงสุด เพื่อให้ ก.อ.จัดให้มีการทดสอบสมรรถภาพทางร่างกายและจิตใจโดยคณะกรรมการแพทย์(๑)ข้าราชการอัยการตำแหน่งอัยการอาวุโสซึ่งมีอายุครบหกสิบห้าปี(๒)ข้าราชการอัยการซึ่งจะไปดำรงตำแหน่งอัยการอาวุโสเมื่ออายุครบหกสิบห้าปีข้อ๘ เมื่อได้รับผลการทดสอบสมรรถภาพทางร่างกายและจิตใจแล้วให้สำนักงานคณะกรรมการอัยการเสนอผลการทดสอบดังกล่าวพร้อมผลการประเมินการปฏิบัติราชการประจำปีล่าสุดย้อนหลังสองครั้งและเอกสารที่เกี่ยวข้องต่ออัยการสูงสุดเพื่อเสนอผลการประเมินสมรรถภาพในการปฏิบัติหน้าที่ของข้าราชการอัยการผู้นั้นให้ก.อ. พิจารณาให้ข้าราชการอัยการตามข้อ ๗ (๑) ปฏิบัติหน้าที่อัยการอาวุโสต่อไปสำหรับข้าราชการอัยการตามข้อ๗ (๒) เมื่อได้รับความเห็นชอบจาก ก.อ. ให้ดำรงตำแหน่งอัยการอาวุโสแล้วจึงนำความกราบบังคมทูลเพื่อทรงพระกรุณาโปรดเกล้าฯ แต่งตั้งต่อไปข้อ๙ มิให้นำบทบัญญัติข้อ ๗ (๑)มาใช้บังคับแก่ข้าราชการอัยการที่ดำรงตำแหน่งอัยการอาวุโสอยู่ในวันก่อนวันที่ระเบียบนี้ใช้บังคับหรือที่ได้ผ่านการประเมินสมรรถภาพในการปฏิบัติหน้าที่เพื่อแต่งตั้งให้ดำรงตำแหน่งอัยการอาวุโสในปีงบประมาณ๒๕๖๑ให้ถือว่าการประเมินสมรรถภาพข้าราชการอัยการในการแต่งตั้งให้ดำรงตำแหน่งอัยการอาวุโสก่อนวันที่ระเบียบนี้ใช้บังคับเป็นการประเมินสมรรถภาพในการปฏิบัติหน้าที่ตามระเบียบนี้ข้อ๑๐ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบข้อกำหนด ประกาศ และคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนประกาศ ณ วันที่ ๒๑กันยายน พ.ศ. ๒๕๖๐ร้อยตำรวจตรีพงษ์นิวัฒน์ ยุทธภัณฑ์บริภารอัยการสูงสุดประธานคณะกรรมการอัยการภวรรณตรี/จัดทำ๑๒ ตุลาคม ๒๕๖๐ปุณิกา/ตรวจ๑๒ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๐๐ ก/หน้า ๒๔/๒๙ กันยายน ๒๕๖๐